Diari Oficial de la Generalitat Valenciana


Sumari del DOGV 7896, del 14-10-2016 (2016/8061)

RESOLUCIÓ de 6 d'octubre de 2016, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les ajudes per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7896

Data del DOGV
:   14-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8061


Data del document
:   06-10-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 6 d'octubre de 2016, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les ajudes per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana. [2016/8061]  
Mitjançant Ordre 14/2016, de 5 de juliol, de la Vicepresidència i Conselleria d'Igualtat i Polítiques Inclusives, s'estableixen les bases reguladores de les ajudes que regiran el procediment de concessió d'ajudes econòmiques destinades a entitats sense ànim de lucre per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana (DOCV 7830, 18.07.2016).  
La demora en la resolució d'alguns procediments fa ineludible la necessitat d'ampliar el termini de presentació de la justificació, que ve establit en la resolució de 18 d'agost de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les ajudes per al desenvolupament de programes que fomenten la igualtat entre dones i homes i/o l'associacionisme de dones (DOCV 7858, 25.08.2016), de manera que s'establisca un termini de justificació de subvencions apropiat perquè les entitats puguen realitzar l'actuació objecte de subvenció en temps i forma.  
  
Vist el que disposa l'article 70 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a proposta de l'òrgan concedent d'aquestes subvencions, que han sigut delegades en la persona titular de la direcció general competent en matèria de dones i igualtat de gènere, resolc:  
  
Primer  
Ampliar el termini de justificació de les ajudes, que ve establit en el resolc dotzé, punt 2, de la resolució de 18 d'agost de 2016, de la Vicepresidència i Conselleria d'Igualtat i Polítiques Inclusives, havent de presentar-se el compte justificatiu de la despesa total, com a data màxima, el 30 de novembre de 2016.  
  
Segon  
Publicar la present resolució en el Diari Oficial de la Comunitat Valenciana, per a la seua eficàcia i perquè en prengueu coneixement.  
  
València, 6 d'octubre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.